作者:戎昱
標題:聽杜山人彈胡笳
內容:綠琴胡笳誰妙彈，山人杜陵名庭蘭。杜君少與山人友，杜陵攻琴四十年，琴聲在音不在弦。座中為我奏此曲，更聞出塞入塞聲，穹廬氈帳難為情。胡天雨雪四時下，南看漢月雙眼明，卻顧胡兒寸心死。回鶻數年收洛陽，杜陵先生證此道，沈家祝家皆絕倒。如今世上雅風衰，今朝促軫為君奏，不向俗流傳此心。